
Seletuskiri

Narva Linnavolikogu 15.01.2004 määruse nr 1/26

„Üüri piirmäära kehtestamine“ muutmise kohta



10.03.2008.
Sissejuhatus

1. Narva Linnavolikogu 15.01.2004 määrusega nr 1/26 kinnitati “Üüri piirmäära kehtestamine“ (edaspidi tekstis määrus).
Vastavalt määruse punktile 1 kehtestati Narva haldusterritooriumil asuvate Narva linnale kuuluvate eluruumide üüri piirmääraks 8 (kaheksa) krooni eluruumi üldpinna ühe ruutmeetri kohta ühes kuus.

Sama määruse punktiga 2 määrati, et punktis 1 kehtestatud üüri piirmäär on piirmääraks kõigi Narva haldusterritooriumil asuvate Eesti Vabariigi omandireformi aluste seaduse § 121  sätestatud eluruumide suhtes.

Eelnõu eesmärk ja analüüs

Eelnõuga tehakse ettepanek muuta Narva Linnavolikogu 15.01.2004.a määruse nr 1/26 „Üüri piirmäära kehtestamine“.   

I.
1. Sotsiaalhoolekande seaduse § 222 lõike 5 kohaselt kehtestab kohaliku omavalitsuse volikogu toimetulekutoetuse määramiseks nimetatud paragrahvi lõikes 6 nimetatud kulude piirmäärad, mis tagavad isiku inimväärse äraelamise.
Sama seaduse § 22² lõike 6 kohaselt toimetulekutoetuse arvestamisel võetakse elamuseaduse § 7 lõike 1 punkti 2 alusel kehtestatud eluruumi sotsiaalselt põhjendatud normi ning käesoleva paragrahvi lõike 5 alusel kehtestatud piirmäärade ulatuses arvesse järgmised jooksval kuul tasumisele kuuluvad eluruumi alalised kulud:

1) tegelik korteriüür või hooldustasu;
2) kütteks ja soojaveevarustuseks tarbitud soojusenergia või kütuse maksumus;
3) tarbitud vee ja kanalisatsiooniteenuste maksumus;
4) tarbitud elektrienergia maksumus;
5) tarbitud majapidamisgaasi maksumus;
6) maamaksukulud, mille arvestamise aluseks on kolmekordne elamualune pind;
7) hoonekindlustuse kulud, mis on arvestatud kasutatavale eluruumile;
8) tegelik olmejäätmete veotasu.

Narva Linnavolikogu 28.09.2006 määrusega nr 43 kinnitati “Eluruumi alaliste kulude piirimäärade kehtestamine toimetulekutoetuse määramisel Narva linnas“. Selle määruse punkti 2.1. kohaselt võetakse toimetuleku arvestamisel arvesse jooksval kuul tasumisele kuuluvad eluruumi alaliste kulude piirmäärad, millest üheks on tegelik korteriüür või hooldustasu, mis ei või olla suurem kui Narva Linnavolikogu poolt kehtestatud üüri piirmäär.
See tähendab, et toimetulekutoetuse arvestamisel võetakse arvesse korteriüür või hooldustasu määr mitte suuremas ulatuses kui 8  krooni eluruumi üldpinna ühe ruutmeetri kohta ühes kuus.

2. Kinnisvarabüroo turuülevaade kohaselt Narva linnas asuvate eluruumide (rahuldavas seisukorras) üürihinnad on järgmised 2009.a alguse seisuga:
	 
	1-toaline korter
	2-toaline korter
	3-toaline korter
	4-toaline korter

	hrušhšovka tüüp
	 
	 
	 
	 

	ehitusaasta 1960-ndad
	 
	 
	 
	 

	· keskmine üldpind, m2
	28,0
	40,0
	50,0
	 

	· üürimaks, EEK kuus
	500-700
	500-1000
	800-1200
	 

	· keskmine 1m2 üüri maksumus, EEK kuus
	21,0
	18,8
	20,0
	 

	5-korruselised majad
	 
	 
	 
	 

	ehitusaasta 1970-ndad
	 
	 
	 
	 

	· keskmine üldpind, m2
	35,0
	45,0
	60,0
	72,0

	· üürimaks, EEK kuus
	500-800
	700-1200
	800-1200
	1000-1500

	· keskmine 1m2 üüri maksumus, EEK kuus
	18,5
	21,0
	16,6
	17,3

	9-korruselised majad
	 
	 
	 
	 

	ehitusaasta 1980-ndad
	 
	 
	 
	 

	· keskmine üldpind, m2
	40,0
	50,0
	65,0
	78,0

	· üürimaks, EEK kuus
	800-1200
	1000-1500
	1000-1500
	1200-1800

	· keskmine 1m2 üüri maksumus, EEK kuus
	25,0
	25,0
	19,2
	19,3


Tabeli andmete alusel saame keskmine üüri määr 20 krooni/1m2 (11 keskmise üüri maksumuse summa : 11). 

SA-le Narva Linnaelamu munitsipaaleluruumide haldamise eest esitatavatest arvetest nähtub, et paljudes Narva korteriühistutes ületab hooldustasu määr 8 krooni eluruumi üldpinna ühe ruutmeetri kohta ühes kuus.

Näiteks KÜ Puškini 20 on hooldustasu 10 krooni 1m2 kohta kuus, KÜ Tallinna mnt 15 – 9 krooni 1m2 kohta kuus, Puškini 53 – 9,07 krooni 1m2 kohta kuus jne.

3. Võttes arvesse punktis 2 toodud asjaolusid ja arvestades, et

· Sotsiaalhoolekande seadusest lähtuvalt on kohaliku omavalitsuse ülesandeks luua tingimused, mis tagavad isiku inimväärse äraelamise, 

· muudetav määrus on aluseks Narva Linnavolikogu 28.09.2006 määruse nr 43  “Eluruumi alaliste kulude piirimäärade kehtestamine toimetulekutoetuse määramisel Narva linnas“ rakendamisel,

on vajalik kehtestada uus üüri piirmäär, mis vastaks tegelikele oludele ja võimaldaks saada vajajatel toimetulekutoetust. 
Vastavalt elamuseaduse § 371 lõikele 1 on kohaliku omavalitsuse volikogul õigus kehtestada oma haldusterritooriumil asuvatele munitsipaalomandis olevatele eluruumidele üüri piirmäärad. Sama lõike teise lause kohaselt muudab kohaliku omavalitsuse volikogu üüri piirmäärasid üks kord 12 kuu jooksul, kui üüri mõjutavad hinnad on viimasest piirmäärade kehtestamisest arvates muutunud. 

Üüri piirmäär pärast määruse vastuvõtmist ei muutunud. 

II.

1. Narva Linnavolikogu tugines 15.01.2004 määruse nr 1/26 „Üüri piirmäära kehtestamine“ vastuvõtmisel ka elamuseaduse §-le 371.    

20.07.2004 võttis Riigikogu  vastu elamuseaduse ja Eesti Vabariigi omandireformi aluste seaduse § 121 muutmise seaduse, millega  tunnistati kehtetuks elamuseaduse § 371  lõige 2. Seadusemuudatus jõustus 26.12.2004.a 

Elamuseaduse (RT 1992, 17, 254; … RT I 2003, 15, 86 ) § 371 lõige 2 sätestas:

«(2) Kohaliku omavalitsuse volikogu kehtestatud vastav üüri piirmäär on piirmääraks kõigi samal haldusterritooriumil asuvate Eesti Vabariigi omandireformi aluste seaduse   §-s 121 sätestatud eluruumide suhtes. Üürniku nõusolekul võib üürilepingus kokku leppida üüri piirmäärast erineva üüri suuruse. » 

2. Haldusmenetluse seaduse § 93 lõike 1 järgi kehtib määrus seni, kuni selle tunnistab kehtetuks haldusorgan või Riigikohus või kehtivusaja lõppemiseni või volitusnormi kehtetuks tunnistamiseni. 

Selle sätte kohaselt muutub volitusnormi kehtetuks muutumisel kehtetuks ka Narva Linnavolikogu 15.01.2004 määruse nr 1/26 punkt 2, millega kehtestati üüri piirmäärad oma haldusterritooriumil asuvate tagastatud elamute eluruumide suhtes.

Eelnõu sisu

Eelnõus tehakse ettepanek asendada määruse punktis 1 arv 8 (kaheksa) arvuga 20 (kakskümmend).  Seega oleks punkti 1 uus sõnastus järgmine:

„1. Kehtestada Narva haldusterritooriumil asuvate Narva linnale kuuluvate eluruumide üüri piirmääraks 20 (kakskümmend) krooni eluruumi üldpinna ühe ruutmeetri kohta ühes kuus.“

Eelnõu teise punktiga tunnistatakse kehtetuks Narva Linnavolikogu 15.01.2004 määruse nr 1/26 punkt 2.

Määruse jõustumine

Määruse eelnõu kohaselt jõustub määrus 01.04.2009a  

Eelnõu kooskõlastamine

Eelnõu kooskõlastatakse kooskõlastuslehel märgitud isikutega.

